ગળતેશ્વર પાસેના ખાખરીયા ગામમાં હબીબભાઇ અબ્દલુભાઇ શેખનું ઘર આવેલું છે. ગઈકાલે રાત્રે ૩વાગ્યાના સુમારે હબીબભાઇના પરિવારના સભ્યો મીઠી નિંદર માણી રહ્યા હતા, ત્યારે તેમના જૂના ઘરની છત એકાએક કડડભૂસ થઇ ગઇ હતી. આથી મકાનમાં સૂઇ રહેલા પરિવારના સભ્યોને ઇજા થતા તેમણે બૂમાબૂમ મચાવી હતી. અવાજ સાંભળી આસપાસના લોકો દોડી આવ્યા હતા, અને તૂટેલી છતનો કાટમાળ ખસેડી એક પછી એક એમ 12 જણને બહાર કાઢ્યા હતા. ત્યારબાદ તમામને ૧૦૮ એમ્બ્યુલન્સ મારફતે નજીકના બાલાસિનોર હોસ્પિટલમાં સારવાર માટે ખસેડાયા હતા. જેમાં એક વ્યક્તિને માથાના ભાગે ૫ ટાંકા લઈ સારવાર આપવામાં આવી હતી. જ્યારે અન્યને પણ સારવાર આપવામાં આવી હતી.